કપિલ બાદ ન્યૂઝીલેન્ડનો જ્હોન રાઇટ ભારતીય ટીમનો કોચ બન્યો હતો. તે પાંચ વર્ષ સુધી ટીમ ઇન્ડિયાનો કોચ રહ્યો. જ્હોન રાઇટ સારો કોચ સાબિત થયો. તેણે તેના કાર્યકાળમાં ભારતીય ટીમે ઘણી શ્રેણીઓ જીતી હતી. જ્હોન રાઇટ બાદ ઓસ્ટ્રેલિયાનો ભૂતપૂર્વ કેપ્ટન ગ્રેગ ચેપલ ટીમ ઇન્ડિયાનો કોચ બન્યો. ચેપલ ટીમ ઇન્ડિયા માટે ખરાબ કોચ સાબિત થયો. ચેપલ ટીમ ઇન્ડિયાના દરેક નિર્ણય જાતે જ લેવા ઇચ્છતો હતો. ચેપલ વિરુદ્ધ ઘણા ખેલાડીએ બોર્ડને ફરિયાદ પણ કરી હતી. ખેલાડીનું કહેવું હતું કે ચેપલ પોતાની જાતને ટીમ ઇન્ડિયાનો બોસ સમજે છે. ચેપલ ઘણા સિનિયર ખેલાડીને ટીમમાંથી હાંકી કાઢવા માગતો હતો, જે અંગે તેની આકરી ટીકાઓ થઈ હતી.